Grete Vita Johansen eller bedst kendt som Grete Klitgaard (5. december 1934 i Hjortekær, Lundtofte – 26. januar 1964 på Frederiksberg) var en dansk sangerinde. Hun vandt en sangkonkurrence i 1953 i National Scala, København og fik en pladekontrakt med det danske pladeselskab Tono. Hendes hits var blandt andet "Han skal i glas og ramme", "Liselotte", "Drengen og hesten", og "Visne roser". Berømmelsen medførte desværre at Grete Klitgaard udviklede en svær depression, som førte til at hun tog sit eget liv i en alder af kun 29 år. I april 2015 blev der udgivet en dobbelt CD med 48 melodier fra Grete Klitgaard´s  mange indspilninger. Dette album er det 1. af 4 dobbelt album. Titlen er Grete Klitgaard - i glas og ramme.